**John Persson** (s. 18. toukokuuta 1992 Östersund, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi kymmenen NHL-ottelua New York Islandersissa kaudella 2013–2014. Persson pelasi suurimman osan ammattilaisurastaan kotimaassaan SHL:ää Färjestad BK:n, Mora IK:n ja Brynäs IF:n joukkueissa. Hän pelasi liigassa yhteensä 208 runkosarjaottelua tehopistein 45+22=67 ja 22 playoff/karsintasarjan ottelua tehopistein 5+4=9. Persson pelasi myös neljänä kautena AHL-joukkue Bridgeport Sound Tigersissa sekä kaudella 2019–2020 SM-liigajoukkue Saimaan Pallossa, jolloin hän kuului myös joukkueen kapteenistoon. Persson pelasi myös kaksi A-maaottelua. Hänen pelaajauransa päättyi aivotärähdyksen vuoksi 29-vuotiaana marraskuussa 2020.

Ura
---

### Seuraura

Persson pelasi Mora IK:n junioreissa kaudella 2008–2009, jolloin hän oli J18 Elitissä joukkueensa paras pistemies ja maalintekijä tehoilla 16+9=25. WHL-joukkue Red Deer Rebels varasi Perssonin 41. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, jonka aikana Persson teki kaikkiaan 11 tehopistettä. Kaudella 2010–2011 hän nosti WHL:ssä tasoaan ja oli tehoilla 33+28=61 Rebelsin toiseksi paras maalintekijä ja neljänneksi paras pistemies. New York Islanders varasi Perssonin viidennellä kierroksella 125. pelaajana NHL:n varaustilaisuudessa 2011. Kaudella 2011–2012 hän voitti Rebelsin sisäisen piste- ja maalipörssin tehoilla 23+35=58. WHL-kauden jälkeen, maaliskuussa 2012 Persson siirtyi amatööritry-out -sopimuksella AHL-joukkue Bridgeport Sound Tigersiin.

Toukokuussa 2012 Persson teki kolmivuotisen tulokassopimuksen New York Islandersin kanssa. Kauden 2012–2013 hän pelasi kokonaan farmijoukkue Sound Tigersissa, jossa tulokaskausi toi 65 runkosarjaottelussa tehot 17+12=29. Persson oli joukkueen kolmanneksi paras maalintekijä. Kaudella 2013–2014 hän debytoi Islandersin NHL-joukkueessa, jossa Persson pelasi kymmenen runkosarjaottelua tehden yhden maalin. Hän teki NHL-debyyttinsä 27. maaliskuuta 2014 vieraissa Tampa Bay Lightningia vastaan ja sai ottelussa jääaikaa 12.49 minuuttia. Persson teki NHL-uransa avausmaalin ja toistaiseksi ainoan tehopisteensä viidennessä ottelussaan 5. huhtikuuta 2014 Washington Capitalsin Braden Holtbyn taakse. Hänet valittiin ottelun kolmostähdeksi. Kauden 2014–2015 Persson pelasi taas kokonaan Sound Tigersissa.

Kaudeksi 2015–2016 Persson palasi kotimaahansa ja siirtyi kaksivuotisella sopimuksella SHL-joukkue Färjestad BK:hon. Hänen tulokaskautensa toi 52 runkosarjaottelussa tehot 12+4=16, viidessä playoff-ottelussa yhden maalin ja viidessä Mestarien liigan ottelussa kaksi maalia. Persson oli runkosarjassa Färjestadin kolmanneksi paras maalintekijä Mikael Johanssonin ja Joakim Nygårdin kanssa.

Persson palasi kaudeksi 2017–2018 kasvattajaseuraansa Mora IK:hon, joka oli noussut edellisenä keväänä SHL:ään. Hän jakoi kymmenellä osumallaan joukkueen sisäisen maalipörssin toisen sijan Matt Baileyn kanssa edellään vain Robin Johansson. Kauden 2018–2019 päätteeksi Mora putosi takaisin Allsvenskaniin.

Kaudeksi 2019–2020 vuoden mittaisella sopimuksella SM-liigajoukkue Saimaan Palloon. Hänet nimettiin joukkueen varakapteeniksi. Persson aloitti kautensa vahvasti tehden syys- ja lokakuussa 15 ottelussa kymmenen maalia. 24 seuraavassa ottelussa hän onnistui tekemään kuitenkin vain neljä syöttöpistettä. Persson oli 39 pelaamansa ottelun jälkeen vielä SaiPan kolmanneksi paras maalintekijä, mutta pitkän tehottoman jakson päätteeksi hänen sopimuksensa kuitenkin purettiin tammikuussa 2020. Persson palasi kotimaahansa ja siirtyi kevääseen 2021 asti ulottuvalla sopimuksella Brynäs IF:ään, joka puolestaan vuokrasi SaiPaan loppukaudeksi Emil Forslundin.

Kaudella 2020–2021, marraskuussa 2020 Persson sai aivotärähdyksen, joka päätti hänen kautensa. Persson yritti pari kertaa paluuta harjoituksiin, mutta hän kärsi kuitenkin ongelmista näkökyvyn, päänsärkyjen ja muistin kanssa. Kesäkuussa 2021 Persson vahvisti lopettaneensa pelaajauransa vain 29-vuotiaana.

### Maajoukkueura

Persson pelasi Ruotsin A-maajoukkueessa kaksi ottelua ilman tehopisteitä. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 11. helmikuuta 2016 Örebrossa Suomea vastaan. Persson merkittiin heti Ruotsin ykkösketjun oikeaan laitaan Joel Lundqvistin ja Nicklas Danielssonin viereen.

Persson pelasi myös kolme poikien maaottelua.

Pelityyli
---------

Elite Prospects -sivuston mukaan Persson oli hyvällä koolla varustettu laitahyökkääjä, joka tykkäsi mennä kovaa tilanteisiin ja maalintekopaikoille. Hänen heikkouksiinsa kuului luistelu, mutta Persson oli sen sijaan tasaisen halukas haastamaan vastustajia. Persson oli omien sanojensa mukaan voimahyökkääjä, joka tykkäsi myös pitää ja kontrolloida kiekkoa. Hän tykkäsi myös laukoa paljon, eikä kaihtanut fyysistäkään peliä.

Muuta
-----

Perssonin isoveljet Joel, Johan, Jonathan ja Johnas ovat kaikki pelanneet jääkiekkoa. Heistä Johan pelaa hyökkääjänä HockeyAllsvenskania Mora IK:ssa. Hän pelasi myös Johnin joukkuetoverina Färjestadissa kaudella 2015–2016. Veljeksistä muut ovat pelanneet Ruotsin alemmilla sarjatasoilla.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Mora IK | SuperElit | 12 | 4 | 2 | 6 | 12 | – | – | – | – | – |
| 2009–2010 | Red Deer Rebels | WHL | 62 | 7 | 4 | 11 | 12 | 2 | 0 | 0 | 0 | 2 |
| 2010–2011 | Red Deer Rebels | WHL | 68 | 33 | 28 | 61 | 34 | 9 | 2 | 3 | 5 | 4 |
| 2011–2012 | Red Deer Rebels | WHL | 70 | 23 | 35 | 58 | 56 | – | – | – | – | – |
|  | Bridgeport Sound Tigers | AHL | 12 | 4 | 4 | 8 | 0 | 2 | 0 | 0 | 0 | 0 |
| 2012–2013 | Bridgeport Sound Tigers | AHL | 65 | 17 | 12 | 29 | 25 | – | – | – | – | – |
| 2013–2014 | New York Islanders | NHL | 10 | 1 | 0 | 1 | 6 | – | – | – | – | – |
|  | Bridgeport Sound Tigers | AHL | 46 | 12 | 4 | 16 | 38 | – | – | – | – | – |
| 2014–2015 | Bridgeport Sound Tigers | AHL | 54 | 11 | 10 | 21 | 28 | – | – | – | – | – |
| 2015–2016 | Färjestad BK | SHL | 52 | 12 | 4 | 16 | 22 | 5 | 0 | 1 | 1 | 2 |
| 2016–2017 | Färjestad BK | SHL | 52 | 6 | 7 | 13 | 28 | 7 | 2 | 2 | 4 | 2 |
| 2017–2018 | Mora IK | SHL | 50 | 10 | 7 | 17 | 16 | – | – | – | – | – |
| 2018–2019 | Mora IK | SHL | 27 | 9 | 2 | 11 | 12 | – | – | – | – | – |
| 2019–2020 | SaiPa | SM-liiga | 39 | 10 | 5 | 15 | 33 | – | – | – | – | – |
|  | Brynäs IF | SHL | 15 | 5 | 1 | 6 | 2 | – | – | – | – | – |
| 2020–2021 | Brynäs IF | SHL | 12 | 3 | 1 | 4 | 8 | – | – | – | – | – |
| 1 kausi | yhteensä | NHL | 10 | 1 | 0 | 1 | 6 | – | – | – | – | – |
| 6 kautta | yhteensä | SHL | 208 | 45 | 22 | 67 | 88 | 22 | 5 | 4 | 9 | 6 |
| 4 kautta | yhteensä | AHL | 177 | 44 | 30 | 74 | 91 | 2 | 0 | 0 | 0 | 0 |
| 1 kausi | yhteensä | SM-liiga | 39 | 10 | 5 | 15 | 33 | – | – | – | – | – |

Lähteet
-------

* John Persson The Internet Hockey Databasessa (englanniksi)
* John Persson Eurohockey-sivustolla (englanniksi)
* John Persson Legends of Hockey -sivustolla (englanniksi)
* John Persson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  John Persson *Elite Prospects*. Everysport Media Group AB.  (englanniksi)
2. 1 2  Karlsson, Måns: Tvingas sluta - som 29-åring: "Känns jäkligt tufft" *hockeysverige.se*.  16.6.2021. Everysport Media Group AB. Viitattu 18.7.2019. (ruotsiksi)
3. ↑  Elite Prospects - Mora IK J18 *eliteprospects.com*. Everysport Media Group AB. Viitattu 18.7.2019. (englanniksi)
4. ↑  Elite Prospects - Red Deer Rebels *eliteprospects.com*. Everysport Media Group AB. Viitattu 18.7.2019. (englanniksi)
5. ↑  Elite Prospects - Red Deer Rebels *eliteprospects.com*. Everysport Media Group AB. Viitattu 18.7.2019. (englanniksi)
6. ↑  SOUND TIGERS ANNOUNCE PLAYER TRANSACTIONS *soundtigers.com*.  20.3.2012. BRIDGEPORT, Conn.:  Bridgeport Sound Tigers.  Arkistoitu 18.5.2015. Viitattu 13.5.2015. (englanniksi)
7. ↑  Persson Agrees To Terms On Entry-Level Contract *nhl.com/islanders*.  29.5.2012. New York Islanders. Viitattu 13.5.2015. (englanniksi)
8. ↑  Elite Prospects - Bridgeport Sound Tigers *eliteprospects.com*. Everysport Media Group AB. Viitattu 18.7.2019. (englanniksi)
9. ↑  New York Islanders - Tampa Bay Lightning - March 27th, 2014 *NHL.com*.  27.3.2014. National Hockey League. Viitattu 13.5.2015. (englanniksi)
10. ↑  Washington Capitals - new York Islanders - April 5th, 2014 *NHL.com*.  5.4.2014. National Hockey League. Viitattu 13.5.2015. (englanniksi)
11. ↑  Eriksson, Stefan: John Persson klar för Färjestad BK *farjestadbk.se*.  6.5.2015. Färjestads Bollklubb Fastighets AB. Viitattu 13.5.2015. (ruotsiksi)
12. ↑  Elite Prospects - Färjestad BK *eliteprospects.com*. Everysport Media Group AB. Viitattu 18.7.2019. (englanniksi)
13. ↑  Åström, Kenny: Mora IK har gjort klart med första nyförvärvet *moraik.se*.  6.5.2015. Mora IK Fastighets AB. Viitattu 11.8.2018. (ruotsiksi)
14. ↑  Elite Prospects - Mora IK *eliteprospects.com*. Everysport Media Group AB. Viitattu 18.7.2019. (englanniksi)
15. 1 2  Koski, Matti: SaiPa vahvistui kookkaalla ruotsalaishyökkääjällä — "Odotamme hänen olevan tärkeä palanen hyökkäykseemme" *Jatkoaika.com*.  15.7.2019. Jatkoaika r.y. Viitattu 18.7.2019.
16. ↑  Seppä, Lassi: SaiPalle uusi kapteeni Ville Kohon jättäydyttyä pois tehtävästä − "13 pelaajaa kokonaisuudessaan sai ääniä kapteenistoon, jopa yhdeksän pelaajaa kapteeniksi" *Jatkoaika.com*.  2.9.2019. Jatkoaika r.y. Viitattu 2.9.2019.
17. ↑  Silvennoinen, Anssi: Varakapteeni John Persson jättää SaiPan - SaiPa hankki vaihtokaupassa tilalle pelaajan Brynäsistä ja päälle Justin Shuggin Saksasta *esaimaa.fi*.  28.1.2020. Kaakon Viestintä Oy. Viitattu 28.1.2020.
18. ↑  Seppä, Lassi: SaiPassa pelaajaliikennettä − Persson ulos, Shugg ja Forslund sisään *Jatkoaika.com*.  28.1.2020. Jatkoaika r.y. Viitattu 28.1.2020.
19. ↑  SWE - FIN (Line Up) *stats.swehockey.se*.  11.2.2016. Svenska Ishockeyförbundet. Viitattu 11.8.2018. (englanniksi)
20. ↑  Joel Persson *Elite Prospects*. Everysport Media Group AB.  (englanniksi)
21. ↑  Jonathan Persson *Elite Prospects*. Everysport Media Group AB.  (englanniksi)
22. ↑  Johnas Persson *Elite Prospects*. Everysport Media Group AB.  (englanniksi)
23. ↑  Johan Persson *Elite Prospects*. Everysport Media Group AB.  (englanniksi)